REIT રેસિડેન્શિયલ પ્રોજેક્ટ્સ, મૉલ્સ, હોટેલ્સ, કમર્શિયલ ઑફિસ બિલ્ડિંગ્સ અને વેરહાઉસિસ જેવી રિયલ એસ્ટેટની માલિકી ધરાવે છે અને એવા પ્રોજેક્ટ્સનું સંચાલન પણ કરે છે. આ બાબતમાં અરવિંદ જૈને વધુમાં જણાવ્યું હતું કે ‘કંપની રિયલ એસ્ટેટ ખરીદે, ડેવલપ કરે, મૅનેજ કરે અને વેચે છે. એનો ઉદ્દેશ ઇન્વેસ્ટરોને તેમના પૈસા પ્રૉપર્ટીઝના પ્રોફેશનલી મૅનેજ્ડ ર્પોટફોલિયોમાં ઇન્વેસ્ટ કરવા માટે આમંત્રણ આપવાનો છે. શૅરબજારની માફક ઇન્વેસ્ટરો પ્રાઇમરી અને સેકન્ડરી માર્કેટ્સમાંથી REITs ખરીદી શકે છે. જો કોઈ IPOમાં નાણાં રોકવા માગતા હોય તો ઓછામાં ઓછી રકમ બે લાખ રૂપિયા છે. એમાં વળતર ખૂબ સારું મળવાની શક્યતા સામે કેટલાંક મહત્વનાં પરિબળો ધ્યાનમાં રાખવા જેવાં છે. ભારતમાં REITs મુખ્યત્વે કમર્શિયલ હૉસ્પિટૅલિટી, રીટેલ, ઇન્ડસ્ટ્રિયલ અને મિક્સ્ડ યુઝ રિયલ્ટી ડેવલપમેન્ટની પ્રૉપર્ટીઝ પર ધ્યાન કેન્દ્રિત કરશે. જોકે REITs ઇન્વેસ્ટરો માટે ઇન્સ્ટન્ટ વેલ્થ બિલ્ડિંગ માટેનું સાધન બને એવી ધારણા રાખવી અસ્થાને ગણાય.’